**פרק נערה המאורסה**

***סז.***

**נערה המאורסה** – אביה ובעלה מפירין נדריה. אף נדרים שנדרה קודם שנתארסה.  
ואין נדריה מופרים עד שיפרו גם האב וגם הבעל, דהיינו הארוס.[[1]](#footnote-1)  
**אם היא בוגרת**, אין האב מיפר, וארוס אינו מיפר לבדו.  
**קטנה** אין נדריה חלים, ומבת יא שנדריה נבדקים, דינה כנערה.

**הפר אחד מהם וקיים אחד ונשאל המקיים על הקמתו** – בטלה הפרת המיפר.  
לדעת הרמב"ם שוב א"א להפר, ולדעת הרמב"ן והר"ן חוזרין שניהן ומפירין.  
וא"צ שיפרו בבת אחת ממש, אלא סגי זה שחרית וזה ערבית.[[2]](#footnote-2)

**המקדש את האשה ע"מ שאין עליה נדרים, והיו ונשאלה** – מקודשת.[[3]](#footnote-3)

**בקודמין** – אין הבעל מיפר, באב לא שייך, וארוס מיפר בקודמין בשותפות האב.  
**נדרה בבית אביה ואינה ארוסה** – אביה מיפר לבדו, עד שתהא בוגרת.  
**נדרה בבית בעלה** – בעלה מיפר לבדו, אף בנערה.

***סז:***

**כהן מטמא** לאחותו ארוסה ולא נשואה.

***סח.***

**נדרים שהבעל מיפר** – רק עינוי נפש או בינו לבינה.  
**האב** – להרמב"ם מיפר הכל, להר"ן רק עינוי נפש או בינו לבינה.

**נערה המאורסה שהיפר רק האב או רק הבעל** – לב"ש מיגז גייז ולב"ה מיקלש קליש.  
**נשבעה על שני זיתים מסויימים והיפר אחד מהם ואכלה במזיד את שניהם –**לב"ש לוקה[[4]](#footnote-4) ולב"ה אינה לוקה.  
**נדרה כנ"ל ואכלה בשוגג** – לב"ש מביאה קרבן ולב"ה אינה מביאה קרבן.  
**נדרה ואכלה במזיד** – קיי"ל דחייבת מלקות בכל שהוא.[[5]](#footnote-5)

**מת הארוס** – נתרוקנה רשות לאב.  
כלומר האב מקבל חזרה לרשותו גם את כח ההפרה של הארוס.  
**מת האב** - לא נתרוקנה רשות לארוס. וממילא הנדר לא ניתן להפרה.[[6]](#footnote-6)  
פרטי דינים אלו יבוארו בסמוך בהרחבה.

**מת הבעל בלא לקיים**, כגון שלא שמע או שמע והפר[[7]](#footnote-7) או שתק אבל מת בו ביום -  
היינו האופן הבסיסי שנתרוקנה רשות לאב.  
ולהלן נוסף אף באופן שהאב לא שמע קודם שמת הבעל (והבעל הפר).[[8]](#footnote-8)  
**אבל שמע הבעל וקיים**[[9]](#footnote-9) – לא נתרוקנה רשות לאב.

**מת האב** – לא נתרוקנה רשות לבעל. אף אם האב הפר והבעל לא שמע.[[10]](#footnote-10)  
ואף אם הבעל הפר והאב לא שמע קודם שמת.[[11]](#footnote-11)

***סט.***

**שמע אביה והפר ולא הספיק בעל לשמוע עד שמת** –   
לב"ש האב מיפר כעת חלק הבעל, ולב"ה אי אפשר להפר, אפילו יחזור ויפר גם את חלקו.  
**נתארסה בו ביום** – אביה וארוס אחרון מפירין אף לב"ה.

**שאלה על ההקמה** – חלה. ויוכל להפר בו ביום.  
**שאלה על ההפרה** – אינה חלה.  
**אמר קיים ליכי קיים ליכי ונשאל על הקמה ראשונה** – חלה ההקמה השניה.[[12]](#footnote-12)  
**אמר קיים ליכי ומופר ליכי ולא תחול הקמה אלא אם כן חלה הפרה** – חלה רק ההפרה.  
**קיים ליכי שעה ומופר ליכי שעה** – עי' להלן ע' עמ' א'.

***סט:***

**הרי זו תמורת עולה ואחר כך תמורת שלמים** – הרי זו רק תמורת עולה.  
**לא תחול תמורה עולה אא"כ תחול תמורת שלמים** – חלים שניהם.[[13]](#footnote-13)   
**תמורת עולה ושלמים** – חלים שניהם.  
**תמורת עולה תמורת שלמים** – לר"מ תמורת עולה[[14]](#footnote-14), לר' יוסי שניהם.[[15]](#footnote-15)

**אמר "קיים ליכי ומופר ליכי בבת אחת*"****[[16]](#footnote-16)* – להר"ן לא חלים כלל, לא הקמה ולא הפרה.[[17]](#footnote-17)  
**כל שאינו בזה אחר זה** – אפילו בבת אחת אינו.  
**המקדש שתי אחיות כאחת** – לא חל אפילו ספק קידושין באף אחת.

**"קיים ליכי היום*"*** – מספקא לרבה אי הוי כמאן דאמר קיים רק היום ומופר למחר.

1. וכלול בזה שאם קיים אחד מהם, להדיא או על ידי ששתק ביום שמעו, לא גרע מלא להפר, ואין נדריה מופרין. [↑](#footnote-ref-1)
2. בב"י מביא שלהרמב"ם מהני רק אם מפירין שניהם ביום אחד, ולהרמב"ן גם ביום אחר, ועי"ש שכ"ה דעת הרא"ש להקל, אבל בלח"מ כתב שאין הכרח מהרא"ש, ואכמ"ל. ומש"כ כאן הר"ן שחרית וערבית, לא ברור אי כוונתו ביום אחד, ואם כן, האם זה בדוקא, ואם כן האם זה רק בכה"ג שהיתה הקמה באמצע או תמיד כהרמב"ם. [↑](#footnote-ref-2)
3. דחכם עוקר למפרע. ותמה הרשב"א מדוע כאן לא מהני שאלה על הקמה לאשוויי כמאן דליתיה מעיקרא, ועי' ר"ן מש"כ בזה ודבריו צ"ב, וידועים דברי האח' לתמוך מכאן את יסוד המושג "מכאן ולהבא למפרע" ואכ"מ. [↑](#footnote-ref-3)
4. אם אכלה רק אחד, אינה לוקה שמא אינו זה שנשאר באיסורו. ההכרעה דתליא בפלוגתא היא להלן בדף סט עמ' א'. [↑](#footnote-ref-4)
5. ולא שייך לצייר בשני זיתים, ויל"ע אי בכל זאת אם תאכל כל שהוא יהא תלוי במחלוקת. ויש מ"ד דגם מלקות דנדר בכזית, ושייך כל זה גם בנדרה ואכלה במזיד. ר"ן בשם הרשב"א. [↑](#footnote-ref-5)
6. ואף אחר שתינשא לא יוכל הבעל להפר לפי שאינו מיפר בקודמין. ואין דרך להתיר אלא על ידי חכם. להלן מובא שאם חזרה ונתארסה, יכולים האב והארוס החדש להפר ביום שמתארסת. [↑](#footnote-ref-6)
7. אפילו מת ביום שלאחריו. ר"ן. [↑](#footnote-ref-7)
8. בר"ן בעמ' ב' האריך לפרש הרבותא שבזה. ועכ"פ למעשה אין נפ"מ אם שמע האב או לא, ואין יוצא מהכלל אלא אם קיים הבעל וכנ"ל, או אם כבר הפר האב וכדלהלן לב"ה. [↑](#footnote-ref-8)
9. בין קיים להדיא, בין על ידי ששתק ומת ביום שלאחריו. [↑](#footnote-ref-9)
10. עי' בר"ן מה הרבותא בזה. וה"ה (וכ"ש) אם האב לא הפר. [↑](#footnote-ref-10)
11. וגם בזה האריך הר"ן לפרש הרבותא. [↑](#footnote-ref-11)
12. כעין דאמרינן לעיל יח. גבי שבועה שלא אוכל שבועה שלא אוכל ונשאל על הראשונה. [↑](#footnote-ref-12)
13. ותרעה עד שתסתאב ותימכר ויקחו בחצי דמיה עולה ובחצי דמיה שלמים. [↑](#footnote-ref-13)
14. ומשמע דאף אם יאמר שכוונתו היתה לשניהם, לאו כל כמיניה לפרש כך. [↑](#footnote-ref-14)
15. אם שאלוהו ואמר שלכך נתכוון. ואם נתכוון לעולה ונמלך, הוי רק עולה. [↑](#footnote-ref-15)
16. אם אמר ליכי פעמיים צריך שיאמר תיבות בבת אחת, אם אמר "קיים ומופר ליכי" הכוונה בבת אחת אף בלא לפרש. ר"ן. [↑](#footnote-ref-16)
17. וכתב הר"ן דדברי הרמב"ם לא נתחוורו לו. והיינו שכתב דחלה הקמה. וידוע ביאור הגר"ח בספרו דהקמה סותרת במהותה את ההפרה שאחריה ולכן סותרת אותה אף בבת אחת, אבל הפרה אינה מונעת הקמה במהותה, אלא שאחר הפרה אין נדר, ולכן בבת אחת שעדיין יש נדר, שפיר חלה הקמה, עיי"ש דבריו הנפלאים. [↑](#footnote-ref-17)